1930-ban a Bologna korosztályos csapatában kezdte a labdarúgást. 1932-ben mutatkozott be az első csapatban. 1934–35-ben egy idényen át a Catania együttesében szerepelt, majd visszatért a Bolognához, ahol három bajnoki címet nyert a csapattal (1936–37, 1938–39, 1940–41). 1947-ig összesen 14 idényen alatt 219 bajnoki mérkőzésen szerepelt a bolognai csapatban és 64 gólt szerzett. 1948–49-ben a Reggina labdarúgója volt. 1949 és 1955 között játékosedzőként tevékenykedett az Imolese, a Magenta, a Manduria, a Molfetta és a Belluno csapatainál. Az aktív labdarúgást 1955-ben fejezte be.